laion/Wikipedia-Exotic huggingface dataset:
פינגווין חסון

פינגווין חסון (שם מדעי: Eudyptes robustus) הוא מין של פינגווין מהסוג פינגווין מצוייץ. המין אנדמי לאיי סנארס, קבוצת איים הסמוכים לחופו הדרומי של האי הדרומי בניו זילנד. לא ידוע היכן באוקיינוס הפינגווינים מבלים את הזמן מחוץ לעונת הרבייה, אך סביר להניח שהם אינם נודדים רחוק מאיי סנארס. האוכלוסייה עומדת כיום על כ-25,000 זוגות מקננים. הפרטים ממין זה קטנים-בינוניים ביחס לשאר מיני הפינגווינים; אורכם נע בין 50 ל-70 ס"מ, ומשקלם נע בין 2.5 ל-4 ק"ג. הבטן, החזה והצוואר לבנים, בעוד הגב, הזנב, העורף, הכנפיים דמויות-הסנפירים והראש שחורים. על הראש יש ציצת נוצות צהובה, ומסביב למקור האדום-חום יש עור חשוף בצבע ורוד. מין זה דומה מאוד לפינגווין עב-מקור, ונבדל ממנו בעור החשוף מסביב למקור. העיניים אדומות-חומות, אם כי הגוון שלהן עשוי להשתנות בין פרט לפרט. צבע הנוצות מתחת לכנפיים משתנה אף הוא בין פרט לפרט, ומאפשר זיהוי של פרט מסוים. הפינגווינים ממין זה משמיעים רעשים רבים ושונים. הפינגווינים ממין זה ניזונים בעיקר ממין הקריל Nyctiphanes australis, דגים קטנים וסילוניות. במחקר, נמצא ש-60% מהמזון המעוכל בקיבת הפינגווין היה קריל, 30% היה דגים, ו-10% היה סילוניות. עם זאת, בבטנו של פרט נוסף, נמצא ש-55% מהמזון המעוכל היה קריל, 24% היה דגים, ו-10% היה סילוניות. הטורפים העיקריים של הפינגווינים ממין זה הם אריות הים וכלב הים הנמרי; ביצי הפינגוינים נאכלות על ידי מיני חמסניים ויסעוריים. עונת הרבייה של הפינגווינים החסונים נמשכת על פני הקיץ הניו זילנדי, מתחילה בתחילת ספטמבר ומסתיימת בשלהי ינואר. הצעירים מגיעים לבגרות מינית בין גיל 5 ל-9 שנים. במהלך החיזור, הזכר פורש את כנפיו ומנפח את בטנו. לעיתים קרובות, הזכר והנקבה יישארו נאמנים לזה יותר מעונת רבייה אחת. הנקבה מטילה בדרך כלל 2 ביצים, בהפרש של כ-3 עד 5 ימים, ודוגרת עליהן במשך 31-37 ימים. הביצה השנייה שמוטלת גדולה מהראשונה בכ-85%, ובוקעת ראשונה. הגוזל שבקע שני, הוא קטן וחלוש יותר מאחיו, ובדרך כלל מת מרעב. ההורים מאכילים את צאצאיהם עד הזמן בו נוצותיהם מתחלפות. הגוזלים פורחים מהקן בגיל כ-11 שבועות. מדיה וקבצים בנושא פינגווין חסון בוויקישיתוף פינגווין חסון, באתר ITIS (באנגלית) פינגווין חסון, באתר NCBI (באנגלית) פינגווין חסון, באתר Animal Diversity Web (באנגלית) פינגווין חסון, בבסיס הנתונים ARKive (באנגלית) פינגווין חסון, באתר GBIF (באנגלית) פינגווין חסון, באתר אנציקלופדיה בריטניקה (באנגלית) פינגווין חסון באתר הרשימה האדומה של IUCN
ויפל

האם התכוונתם ל... ג'ורג' הויט ויפל – רופא, חוקר ומרצה אמריקאי, חתן פרס נובל לפיזיולוגיה או לרפואה ויליאם ויפל – מחותמי הכרזת העצמאות האמריקנית ניתוח ויפל – ניתוח ארוך ומורכב בחלל הבטן, המתבצע על הלבלב, התריסריון, ואיברים פנימיים נוספים ופל
בווה (פירושונים)

האם התכוונתם ל... בווה (Beauvais) - עיר בחבל פיקרדי במחוז אואז שבצפון צרפת קתדרלת בווה – קתדרלה בעיר בווה, מושב הבישוף המקומי אוסיפ בובה (Бове) - אדריכל רוסי בעל שורשים איטלקיים רוני בווה – שחיינית ישראלית בואה (פירושונים) בובה (פירושונים)
שינה (פירושונים)

האם התכוונתם ל... שינה – מצב פיזיולוגי המאופיין בפעילות נמוכה קטגוריה:שינה – ערכים הקשורים לשינה עיר שינה – עיר המשמשת באופן מובהק למגורים ואין בה תעשייה או משרדים בהיקף משמעותי חדר השינה של לינקולן – חדר שינה הממוקם בקומה השנייה של הבית הלבן אישים ששם משפחתם שינה יקיר שינה – כדורגלן ישראלי סלמן שינה – עיתונאי ופעיל ציוני יהודי-עיראקי יצירות שבשמן המילה שינה חדר שינה בארל – ציור של וינסנט ואן גוך השינה הגדולה – רומן הביכורים של ריימונד צ'נדלר, שיצא בשנת 1939 התרדמה הגדולה – סרט משנת 1946, עיבוד של הספר "השינה הגדולה" נדודי שינה (ספר) – ספר פרי עטו של סטיבן קינג שיצא לאור בשנת 1994 מחנה השינה – סרט אימה משנת 1983 נדודי שינה בסיאטל – קומדיה רומנטית משנת 1993 בבימויה של נורה אפרון סיפורים לפני השינה – קומדיה משנת 2008 שנה סינה
שפשוף נעים

שפשוף נעים הוא הסרט השלישי בסדרת סרטי הקולנוע אסקימו לימון. הסרט עוקב אחר בנצי, מומו ויהודה'לה שטופי הזימה בתל אביב של תחילת שנות השישים. השלישייה נמצאת לקראת סיום לימודי התיכון. נילי (אורנה דגן) שדמותה זכורה מהסרט הראשון בסדרה (בו גילמה אותה ענת עצמון) חוזרת לעיר ומעוררת בבנצי רגשות. נורית (אריאלה רובינוביץ') היא חברתו הקבועה של בנצי שלא נותנת לו. בנצי מתקנא בהוללות המינית של חברו מומו וחוזר בתיווכו לנילי. פרידה (סיביל ראוך), בת דודה של בנצי (הקוזינה), מגיעה לביקור מארצות הברית. פרידה היא בלונדינית תמירה ושופעת המתגלה כנימפומנית. בנצי וגם אבא שלו, רומק (מנשה ורשבסקי) יחד עם כל הגברים בסביבה חושקים בה. נורית מעמידה את בנצי למבחן. הסרט מכר 570 אלף כרטיסים בישראל ו-1.75 מיליון כרטיסים בגרמניה המערבית. "שפשוף נעים", במסד הנתונים הקולנועיים IMDb (באנגלית) "שפשוף נעים", באתר AllMovie (באנגלית) "שפשוף נעים", באתר ספר הקולנוע הישראלי "שפשוף נעים", באתר אידיבי "שפשוף נעים", במסד הנתונים הקולנועיים KinoPoisk (ברוסית) "שפשוף נעים", במיזם "אישים" לתיעוד היצירה הישראלית אסקימו לימון 3: שפשוף נעים, באתר וואלה! VOD ערך זה הוא קצרמר בנושא סרטים ישראליים ובנושא סרטים. אתם מוזמנים לתרום לוויקיפדיה ולהרחיב אותו.
בטשא

האם התכוונתם ל... צבי בטשא – פרופסור אמריטוס למדע המדינה באוניברסיטת חיפה נדב בטשא – שחיין עבר ישראלי, בנו של צבי יונתן בטשא – שחיין ישראלי, בנו של נדב
קרב קומרוב

קרב קומרוב התרחש בין 26 באוגוסט ל-2 בספטמבר 1914 בתחילת מלחמת העולם הראשונה, כחלק מקרב גליציה. בקרב נלחמו כוחות מהאימפריה האוסטרו-הונגרית והאימפריה הרוסית באזור קומרוב שבגליציה (בתחומי פולין של ימינו). הקרב הסתיים בניצחון אוסטרו-הונגרי. לפי התכנונים המוקדמים שהיו לאוסטרים עם הגרמנים, היה על האוסטרים לתקוף מגליציה צפונה, ואילו על הגרמנים היה לתקוף מפרוסיה המזרחית דרומה, וכך לכתר את כל הכוחות הרוסיים בפולין הרוסית. אולם עם פרוץ הקרבות החליט הפיקוד הגרמני על מתקפה כוללת בחזית המערבית, ועל הגנה בלבד בחזית המזרחית. אף על פי כן החליטו האוסטרים לתקוף באזור גליציה, ואף זכו בתחילה בכמה ניצחונות. הכוחות האוסטרו-הונגרים שהשתתפו בקרב, השתייכו לארמייה הרביעית בפיקוד מוריץ פון אופנברג: הכוחות הרוסיים שהשתתפו בקרב, השתייכו לארמייה החמישית בפיקוד פאבל פלווה: לאחר הצלחתה של הארמייה האוסטרו-הונגרית הראשונה בקרב קרשניק, תקפה הארמייה האוסטרו-הונגרית הרביעית ב-26 באוגוסט את הארמייה הרוסית החמישית. הרוסים שכבר זועזעו באגף הימני שלהם בקרב קרשניק, החלו לסגת תוך שהם משאירים מאחוריהם 20,000 שבויים. הקרב הסתיים ב-2 בספטמבר, אולם הניצחון האוסטרו-הונגרי לא היה מושלם, עקב המפלה בקרב רווה, והצורך לסייע לארמייה השלישית, ומשום כך הישגי האוסטרו-הונגרים התמסמסו במהירות. קרב גליציה סירל פולס, "מלחמת העולם הראשונה", הוצאת מערכות, 1981, ספר ראשון: 1914, פרק רביעי "תהפוכות גורל במזרח" מדיה וקבצים בנושא קרב קומרוב בוויקישיתוף
סבבה (סרט)

סבבה הוא סרט קומדיה ישראלי משנת 1983 בבימויו של צבי שיסל על פי תסריט שכתב עם בועז דוידזון. הסרט הוא ספין אוף ספציפי של דמותם של יהודה'לה, רס"ר שמש, ורס"ר פלכטר מ"ספיחס". הסרט אינו נחשב באופן רשמי חלק מסדרת סרטי אסקימו לימון, אך יש המתייחסים אליו כאל "אסקימו לימון 4.5", כאשר הסרט יצא בין "ספיחס" (אסקימו לימון 4) לבין "רומן זעיר" (אסקימו לימון 5). יהודה'לה (צחי נוי) נשאר בבסיס הטירונות לבעלי כושר מוגבל, ונרמז שבנצי ומומו, שלא מופיעים בסרט זה כלל, נשלחו לטירונות קרבית. במרכז העלילה עומד תמרון בין שני בסיסי טירונות: "עציוני" ו"סבבה" שעליו מופקדים רס"ר שמש (יוסף שילוח) ורס"ר פלכטר (משה איש כסית). הטירונים בשני הבסיסים עוברים אימונים קשים לקראת התמרון, בו צריך למצוא את דגל החטיבה. בכל השנים שעברו, בהם נערך התמרון המסורתי, תמיד ניצח מחנה "עציוני" את "סבבה". התחרות נערכת בפיקוח אלוף הפיקוד. הנספח הצבאי השווייצרי (צבי שיסל) וסגניתו (סיביל ראוך), בלונדינית נחשקת, מתארחים לביקור בבסיס "סבבה" ועקב כך ,יוצאים איתם לתמרון מול עציוני. במהלך התחרות חוטפים חיילי פלוגת "סבבה" את רס"ר גת (שמוליק אומני) מהפלוגה המתחרה כדי להוציא ממנו את מיקומו של הדגל. צחי נוי (יודל'ה) יוסף שילוח (רס"ר שמש) דבורה בקון (רס"רית) משה איש כסית (רס"ר פלכטר) שמואל אומני (רס"ר גת) ליאוניד יופיטר (רופא) סיביל ראוך (סגנית הנספח הצבאי השווייצרי) צבי שיסל (הנספח הצבאי השווייצרי) יונתן צ'רצ'י (ש.ג.) דני חדד (ברווז) שמואל איסר (בוריס הטבח) אורית כהן יעל עמית שרית סרי משה דץ ציפור אייזן הסרט זכה לביקורות חיוביות בארץ בין השאר הודות לעלילה שלא התבססה על סדרת סרטי "אסקימו לימון" ואף העצימה את הדמויות הנשיות בסרט, באמצעות שחקניות מוכשרות שהציגו תפקידי אופי. בישראל נמכרו 320 אלף כרטיסים ובגרמניה המערבית נמכרו 285 אלף כרטיסים. בסך הכל, הכניס הסרט 605 מיליון שקלים (שקל ישן) מסביב לעולם ובישראל יחד, מה שהפך את הסרט למכניס ביותר לשנת 1983. "סבבה", במסד הנתונים הקולנועיים IMDb (באנגלית) "סבבה", באתר אידיבי "סבבה", במסד הנתונים הקולנועיים KinoPoisk (ברוסית) "סבבה", במיזם "אישים" לתיעוד היצירה הישראלית אסקימו לימון 8: סבבה, באתר וואלה! VOD
החרק האורב

החרק האורב (באנגלית: Ambush Bug) הוא דמות בדיונית של גיבור-על המופיע בחוברות הקומיקס ביקום DC קומיקס. הדמות הופיעה לראשונה בחוברת DC Comics Presents #52 מדצמבר 1982 והיא נוצרה בידי הכותב פול קופרברג והמאייר קית' גיפן. החרק האורב הוא האלטר-אגו של אירווין שוואב, אדם שקיבל חליפה ירוקה בצורת חרק המאפשרת טלפורטציה. החליפה נשלחה מכוכב הלכת שוואב בהשמדתו כחלק ממלתחת בגדים שלמה, וזו יורטה בידי עכביש רדיואקטיבי חללי ענקי. לאחר ההתרסקות בכדור הארץ, רק שני פריטים שרדו - חליפת החרק האורב וגרב מרושע וחי בעל מסכת מתכת כפארודיה על דוקטור דום מחברת מארוול קומיקס המתחרה. בהופעותיו הראשונות בחוברות DC Comics Presents הוא הופיע כנבל ומטרד, ולאחר מפגשים עם סופרמן החליט לשנות את דרכיו ולהפוך לגיבור. במקור הוא ביצע טלפורטציה באמצעות חרקים השוכנים באנטנות שבמסכתו, אך לאחר שהאנטנות התפוצצו ותלבושתו נעשתה שחורה זמנית (כפארודיה על שינוי תלבושתו של ספיידרמן ממארוול קומיקס באירועי "מלחמות סודיות") יכל לבצע טלפורטציה לבדו. בשנת 1985 נכתבה לדמות למיני-סדרה בת 4 חוברות, בה הוא "מאמץ" בובה שמצא ונלחם בנבל בשם סקברד מקומיקס אחר של DC. סקברד הובס ועזב כאשר הבין שהוא בקומיקס הלא נכון. לדמות נכתבה מיני-סדרה נוספת בה נלחם בגרב המרושע, ובסופה "עזב" את יקום DC. הוא הופיע בשנת 2001 בקבוצת "ליגת הצדק של האנרכיה" המורכבת מהארלי קווין, טריקסטר ואיש הפלסטיק בין היתר, נעשה חבר בליגת הצדק של פיירסטורם לאחר "המשבר האינסופי" אשר פורקה במהירות, וג'ימי אולסן השתמש בכוחותיו במהלך הספירה לאחור למשבר האחרון. בשנת 2008 נכתבה לדמות מיני-סדרה נוספת בעלת 7 חוברות. החוברת השישית לא פורסמה, אך המספור המשיך ודילג על החוברת השישית. הדמות נעשתה לחברה בקבוצת פטרול האבדון עד לאתחול המחודש של יקום DC. החרק האורב מופיע לאחר האתחול המחודש כחבר ב"ערוץ 52" המסקר אירועים ביקום DC. הדמות היא פארודית וסאטירית השוברת את הקיר הרביעי, המוצגת כקוראת קומיקס מושבעת. החרק האורב הופיע בסדרת האנימציה "באטמן: האמיצים והנועזים", במשחק ה-MMORPG "יקום די.סי. אונליין" ובמשחק הווידאו "Lego Batman 3: Beyond Gotham". דדפול והאיש הבלתי אפשרי - דמויות בדיוניות דומות מחברת מארוול קומיקס דף הדמות בפרויקט ויקיה של DC קומיקס
רומן זעיר

רומן זעיר הוא הסרט החמישי בסדרת סרטי הקולנוע אסקימו לימון. הסרט בבימויו של דן וולמן הוא הסרט הראשון בסדרת הסרטים שלא בוים על ידי בועז דוידזון. מומו מבקש מבנצי שיעשה לו טובה וייפקח עין על אחותו הקטנה, גילי (סטפני פץ'). מומו מתכנן לשכב עם חברתה הטובה, שבאה להתארח בביתם. בנצי נעתר לבקשה, משגיח על גילי בת ה-15 ומגלה שהיא חושקת בו. בנצי, שזה עתה השתחרר מהצבא, מוצא שגם הוא נמשך אל הנערה הצעירה למרות התנגדותו של חברו מומו שרותח מזעם כאשר הוא חושד שבנצי בעל את אחותו הקטנה. הסרט מכר 309 אלף כרטיסים בישראל ו-973 אלף כרטיסים בגרמניה המערבית. "רומן זעיר", במסד הנתונים הקולנועיים IMDb (באנגלית) "רומן זעיר", באתר AllMovie (באנגלית) "רומן זעיר", באתר ספר הקולנוע הישראלי "רומן זעיר", באתר אידיבי "רומן זעיר", במסד הנתונים הקולנועיים KinoPoisk (ברוסית) "רומן זעיר", במיזם "אישים" לתיעוד היצירה הישראלית מאיר שניצר, קולנוע - זבל 24 קאראט, כל העיר, 25 בנובמבר 1983 - ביקורת אסקימו לימון 5: רומן זעיר, באתר וואלה! VOD ערך זה הוא קצרמר בנושא סרטים ישראליים ובנושא סרטים. אתם מוזמנים לתרום לוויקיפדיה ולהרחיב אותו.
הקרב על הכוכב

הקרב על הכוכב (באנגלית: Battle for Terra) הוא סרט אנימציית מחשב תלת־ממדי משנת 2007 מסוגת המדע הבדיוני. הסרט התבסס על סרט אנימציה קצר באותו השם המספר על כוכב זר שאוכלוסייתו שוחרת השלום מאוימת על ידי יתרת המין האנושי המעוניינת לאכלס את הכוכב לאחר שכדור הארץ הפך לבלתי ניתן לאכלוס. את הסרט ביים אריסטומטיס צירבס שהתכוון ליצור סרט לייב אקשן שישתמש בטכנולוגיית CGI. שיתוף הפעולה עם חברת ההפקה סנוט אנטרטיינמנט הביא לכך שהפרויקט כולו הופק באנימציה ממוחשבת ופנה לקהל צעיר יותר. בסרט משתתפים כמדובבים בין השאר אוון רייצ'ל ווד, בריאן קוקס, לוק וילסון, אמנדה פיט, דניס קווייד וג'סטין לונג. הסרט יצא לאקרנים ב-8 בספטמבר 2007 במסגרת פסטיבל הסרטים הבינלאומי של טורונטו והוצג לראשונה בקולנועים בארצות הברית ב-1 במאי 2009. הסרט צולם במקור בטכנולוגיה דו־ממדית, אך בדרך שתאפשר תוספת של מצלמה וירטואלית. לאחר שמפיצים הביעו בסרט עניין נשכר צוות כדי ליצור את נקודת המבט של המצלמה הווירטואלית הנוספת במטרה להציג את הסרט בטכנולוגיית תלת-ממד אמיתית. הסרט זכה בפרס "סרט האנימציה הטוב ביותר" לשנת 2008 בפסטיבל אוטאווה הבינלאומי לסרטי אנימציה. הסרט קיבל ביקורות מעורבות. לסרט ציון גולשים של 41% באתר "רוטן טומטוז", וציון 48% ממבקרי האתר. קונצנזוס המבקרים ציין ש"למרות שאיפתו הכנה להיות אלטרנטיבה מעוררת מחשבה בז'אנר המדע הבדיוני, 'הקרב על הכוכב' חסר סיפור מגובש ואפקטים ויזואליים חלקים, ולא מצליח ליצור הד." באתר "Metacritic" קיבל הסרט ציון 54% מהמבקרים, וציון 6.6 מהגולשים. הסרט פתח במקום ה-12 בארצות הברית, והרוויח בסוף השבוע הראשון שלו $1,082,064 ב-1,159 אולמות קולנוע (ממוצע של $934 לאולם). בסופו של דבר הרוויח הסרט בארצות הברית סך של $1,647,083, ועוד $4,548,470 בעולם, מה שהביא אותו לסך רווחים של $6,195,553, נכון לספטמבר 2022. "הקרב על הכוכב", במסד הנתונים הקולנועיים IMDb (באנגלית) "הקרב על הכוכב", באתר נטפליקס "הקרב על הכוכב", באתר Rotten Tomatoes (באנגלית) "הקרב על הכוכב", באתר Box Office Mojo (באנגלית) "הקרב על הכוכב", באתר Metacritic (באנגלית) "הקרב על הכוכב", במסד הנתונים הקולנועיים KinoPoisk (ברוסית) "Battle for Terra". Box Office Mojo. נבדק ב-2022-09-24. Welcome to MeniThings.com "Battle for Terra: About the film: Production notes". אורכב מ-המקור ב-2009-04-20. נבדק ב-2009-04-22. Ottawa 08 International Animation Festival - History "Battle for Terra Movie Reviews, Pictures". IGN Entertainment. Rotten Tomatoes. ארכיון מ-4 במאי 2009. נבדק ב-2022-09-24. {{cite web}}: (עזרה) "Battle for Terra Reviews". Metacritic. נבדק ב-24 בספטמבר 2022. {{cite web}}: (עזרה)
חיים משה קנופף

חיים משה קְנוֹפּף (כ"ו בשבט ה'תרפ"ט, 6 בפברואר 1929 - י' באב ה'תשע"ה, 26 ביולי 2015) היה איש תקשורת חרדי-ישראלי ממוצא פולני. חסיד גור, חבר הנהלת אגודת ישראל. מבעלי עיתון המודיע, מנהלו ועורכו הראשי. נולד בלודז' שבפולין לשפרה לבית ליכטנשטיין ולר' יהודה אריה קנופף, מחסידי גור. בעת מלחמת העולם השנייה היה בגטו לודז', ממנו נשלח לאושוויץ ומשם למחנה העבודה דרנהאו, שם נרצח אביו בפניו, ובו שהה עד השחרור. הוא שרד יחיד מכל משפחתו ושכב בבית חולים במשך כמה חודשים במצב אנוש. כשהחלים שב ללודז' לחודשים ספורים ומשם נסע לצרפת, למד בישיבתו של הרב חיים יצחק חייקין באקס-לה-בן, ויחד עם קבוצה של בחורים חסידיים שרצו לעלות לארץ ישראל, הצטרף להפלגת אוניית המעפילים "ביריה אקבל". עם הגיעם לנמל חיפה נעצרו בידי הבריטים ונשלחו למחנה המעצר בעתלית. אחרי השחרור נכנס עם חבריו ללמוד בישיבת שפת אמת בירושלים, קנופף היה "קומדאנט" [מנהיג] של חבורת בחורים בישיבה. נישא ללאה בתו של נתן ברסקי נכד רבי נחמן מברסלב, ולזוג ארבעה בנים ובת. בעודו בחור היה חבר במקהלת חסידות גור, הקאפלה של יעקב תלמוד. מיד לאחר נישואיו מונה בידי האדמו"ר ה"בית ישראל" לשמש כשליח ציבור בשבתות וחגים בבית המדרש המרכזי של החסידות בירושלים, משרה בה שימש כשישים שנה. מתקופת האדמו"ר ה"לב שמחה" (1984 ואילך) היה לחזן הראשי בחגים ובימים הנוראים בבית המדרש. במקביל מונה קנופף על ידי האדמו"ר ה"בית ישראל" גם כבעל קורא בבית המדרש המרכזי של החסידות בירושלים, תחילה בחגים ובימים הנוראים, ובהמשך גם בכל שבתות השנה. נפטר בגיל 86 בי' באב ה'תשע"ה, 26 ביולי 2015, ונקבר בהר המנוחות בירושלים. קנופף נחשב לדמות מרכזית בחסידות גור; היה מקורב לאדמו"רי גור, וחבר בוועדות של בכירי עסקני החסידות, חבר הנהלה בקרן הבניין של בית המדרש ברחוב רלב"ח, בישיבת שפת אמת ובתלמוד-תורה גור בירושלים. הוא כיהן גם כיו"ר הנהלת מכון בית יעקב למורות, והיה חבר במרכז הארצי ובוועד הפועל של אגודת ישראל, במסגרת זו עסק רבות בענייני הכלל. קנופף נמנה עם דור המייסדים של עיתון המודיע ושימש כחבר המערכת מיומו הראשון. בשנות ה-60 של המאה ה-20 רכש את השליטה בעיתון והחל לשמש כמנהלו ועורכו הראשי לצד משה עקיבא דרוק וישראל שפיגל. בשנותיו האחרונות ניהל בפועל את העיתון, בנו אלעזר קנופף. ישראל כהן, ‏עורכו המיתולוגי של 'המודיע': רבי משה חיים קנופף ז"ל, באתר כיכר השבת, 26 ביולי 2015
הרימו עוגן (סרט, 1985)

הרימו עוגן הוא הסרט השישי בסדרת סרטי הקולנוע אסקימו לימון. הסרט בוים בחלקו על ידי דן וולמן שהוחלף ביואל זילברג לאחר מספר שבועות של צילומים בשל חילוקי דעות מול ההפקה. יונתן סגל לא הופיע בסרט בשל סכסוך כספי עם המפיקים. למרות זאת, קטע ארכיון שלו ושל אופליה שטראל (סטלה המגמרת) מהסרט הראשון בסדרה מופיע בסרט. יהודהל'ה מכניס להריון לא מתוכנן את בתו של אלברטו ג'ורג'יאן (יוסף שילוח), המזכיר מאוד בהתנהגותו את רס"ר שמש מספיחס וסבבה. האב דורש ממנו להתחתן עם בתו והוא בורח מישראל. בנצי נמצא בחופשת קיץ ומומו בחופשה בארצות הברית. בנצי ויהודהל'ה מחליטים לעבוד כמלחים באוניית נופשים שמפליגה לאירופה. יהודהל'ה מגלה לחוסר מזלו שאלברטו הוא הממונה על נערי הסיפון. בנצי מתאהב בדנה (פטרה מורזה), בתו של רב החובל (יהודה אפרוני), שמתנגד נמרצות לכך שבתו תצא עם נער סיפון ומייעד לה בן זוג אחר בשם משה שהוא אגואיסט, טיפש ושחצן, שאותו היא שונאת. בין המפליגים נמצא גם זוג נוכלים המנסים להבריח יהלומים. הסרט מכר 279 אלף כרטיסים בישראל ו-546 אלף כרטיסים בגרמניה המערבית. "הרימו עוגן", במסד הנתונים הקולנועיים IMDb (באנגלית) "הרימו עוגן", באתר AllMovie (באנגלית) "הרימו עוגן", באתר ספר הקולנוע הישראלי "הרימו עוגן", באתר אידיבי "הרימו עוגן", במסד הנתונים הקולנועיים KinoPoisk (ברוסית) "הרימו עוגן", במיזם "אישים" לתיעוד היצירה הישראלית אסקימו לימון 6: הרימו עוגן, באתר וואלה! VOD הרימו עוגן, מעריב, 28 ביוני 1985 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
יוסף בר-שלום

הרב יוסף בר-שלום (ה'תרצ"ה, 1935 - א' באלול ה'תשע"ה, 16 באוגוסט 2015) היה רבה הראשי של בת ים וראש בית המדרש לדיינים בעיר. מחבר ספרי השו"ת "נצח יוסף" ו"ויצבור יוסף". על הספר נצח יוסף זכה בפרס הרב טולידאנו לספרות תורנית לשנת תשמ"ד. נולד לחנה ובן-ציון חי בר-שלום ונישא ליעל. בבחרותו למד בישיבת מקור חיים בירושלים ובהמשך, בבית המדרש הגבוה להוראה שעל ידה, שם הוסמך לרבנות. אחיו הוא הרב עזרא בר-שלום, דיין בבית הדין הרבני הגדול שכיהן בעבר כאב בית הדין של תל אביב ובעלה של עדינה בר-שלום. באמצע שנות ה-70 התמנה הרב אליהו בקשי דורון רבה הראשי של בת ים, למשרת הרב הראשי לחיפה, והרב בר-שלום התמנה במקומו לרב הראשי של בת ים. הוא נשא בתפקיד זה כ-40 שנה, עד פטירתו בא' באלול ה'תשע"ה, ה-16 באוגוסט 2015. במרץ 2018 התמנה בנו, הרב אליהו בר-שלום, לרבה הראשי של העיר. שו"ת נצח יוסף - א, ירושלים תשמ"ג, באתר היברובוקס שו"ת ויצבור יוסף, בת ים תשס"א, באתר אוצר החכמה ישי כהן, ‏רבה של בת ים הגאון רבי יוסף בר שלום זצ"ל, באתר כיכר השבת, 16 באוגוסט 2015 ישי כהן, ‏הרבנית יעל בר שלום נפרדת בבכי מבעלה זצ"ל • צפו בווידאו, באתר כיכר השבת, 17 באוגוסט 2015 ישי כהן, ‏הגאון רבי אליהו בר שלום הוכתר לרבה של בת ים • תיעוד, באתר כיכר השבת, 19 במרץ 2018
קינקייד

קינקייד (Kinkaid, Kincaid) הוא שם משפחה. האם התכוונתם ל... ג'מייקה קינקייד – סופרת ומסאית אנטיגואנית-אמריקאית ויליאם קינקייד – חלילן אמריקאי תומאס קאסין קינקייד – אדמירל בצי האמריקני בזמן מלחמת העולם השנייה
פרסי בחירת הנוער 2015

טקס פרסי בחירת הנוער לשנת 2015 התקיים ב-16 באוגוסט 2015 במרכז גלן, היכל שנמצא בבעלותה של אוניברסיטת דרום קליפורניה, ושודר בערוץ פוקס. כחודש לפני השידור בידי הקהל היה את הכוח לבחור את שיר הנושא של הטקס, והשיר הנבחר היה "I Want You To Know" של הזמרת סלינה גומז והדיג'יי זד. את הטקס הנחו השחקנים ג'ינה רודריגז וג'וש פק והאמן לודאקריס ולאורכו הופיעו הלהקות והאמנים ליטל מיקס, 5 Seconds of Summer, ג'אסי סמולט עם יאז, רייצ'ל פלאטן ופלו ריידה עם רובין ת'יק. האמנית בריטני ספירס קיבלה בטקס זה את פרס אייקון האופנה של Candies. מספר המועמדויות הרב ביותר: הסרט "פיץ' פרפקט 2" + האומנית טיילור סוויפט - 11 מועמדויות כל אחד מספר הזכיות הרב ביותר: הלהקה וואן דיירקשן - 8 זכיות פרסי בחירת הנוער 2015, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 2015, במסד הנתונים הקולנועיים IMDb (באנגלית) Hosts' Wave 3 Nominees & MORE!, באתר Teen Choice Awards (באנגלית) פרסי בחירת הנוער 2015, במסד הנתונים הקולנועיים IMDb (באנגלית)
איי (פרעה)

איי היה הפרעה ה-13 של השושלת ה-18 בממלכה החדשה במצרים העתיקה. הוא החזיק בשלטון ארבע שנים (1327–1323 או 1323–1319 לפנה"ס, בהתאם לתיארוך) והיה יועץ לשניים, אם לא לשלושת הפרעונים שלפניו. הוא מפורסם בעיקר כיועצו הפוליטי של תות ענח' אמון וחשוד בהתנקשות בחייו. המלך איי היה זה שהחליף את המלך תות ענח' אמון ובנוסף, הוא התחתן עם אלמנתו של תות ענח' אמון המלכה אנכי שנה-אמון. בתקופת שלטונו של המלך תות ענח' אמון, היה איי מדינאי בכיר של המלך הצעיר; גם מספר מקורות טענו כי איי הוא השליט הראשי, והוא קבע את הקווים המנחים. פירוש שמו המלכותי של איי – "חפר-חפרו-רא" – הוא "נצח הם הצהרותיו של רע" בעוד שפירוש שמו מלידה – "איי-איט-נטג'ר" – הוא "איי, אביו של האל". אזכורים ומבנים שאפשר לקשר ישירות לאיי נדירים מאוד, לא רק בגלל תקופת שלטונו הקצרה יחסית, אלא גם מפני שיורשו, חרמחב (הפרעה האחרון של השושלת ה-18), מחק והרס את שמם ומבניהם של כל הפרעונים הקשורים להפיכה הדתית של אמנחותפ הרביעי (אחנתון, תות ענח' אמון, סמנח כא רע ואיי). מדיה וקבצים בנושא איי בוויקישיתוף איי, באתר אנציקלופדיה בריטניקה (באנגלית) Rana Atef, Top Facts about King Ay, www.egypttoday.com, ‏22-1-2018 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
דייוויד וומרק

דייוויד וומרק (באנגלית: David Womark) הוא מפיק סרטים יהודי אמריקאי, יחד עם אנג לי וגיל נטר היה מועמד לפרס האוסקר על הסרט חיי פיי. מדיה וקבצים בנושא דייוויד וומרק בוויקישיתוף דייוויד וומרק, במסד הנתונים הקולנועיים IMDb (באנגלית) דייוויד וומרק, באתר AllMovie (באנגלית) דייוויד וומרק, במסד הנתונים הקולנועיים KinoPoisk (ברוסית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
תסמונת דוויין

תסמונת דוויין (באנגלית: Duane Syndrome) היא תסמונת נדירה מולדת בשרירי העיניים. היא מהווה כ-1% מכלל המקרים של הפרעה בתנועת העיניים. זהו ליקוי מולד בתזוזת העיניים או רק בעין אחת. בשל אי הידיעה של המחלה בקרב רופאי העיניים[דרוש מקור] קיים קושי לאבחן אותה עד גיל 10. כ-60% ממקרי התסמונת קיימים אצל בנות. אין לתסמונת קשר לפזילה. התסמונת גורמת לחלק משרירי העין להתכווץ כאשר הם לא אמורים להתכווץ, ולשריר עין אחרים - לא להתכווץ כשהם כן אמורים. לחלק מהלוקים בתסמונת יכולת מוגבלת (עד נעדרת) להפנות את העין כלפי חוץ לכיוון האוזן (abduction), וברוב המקרים, יכולת מוגבלת להפנות את העין פנימה לכיוון האף (adduction). לעיתים קרובות, כאשר העין נעה לכיוון האף, העין גם מושכת אל השקע (retraction), פתיחת העין מצטמצמת, במקרים מסוימים, עין תעבור כלפי מעלה או כלפי מטה או הצידה. חולים רבים עם DS לפתח פני תור לשמור ראייה דו-עינית ולפצות על מפנה לא תקין של העיניים. והעין עם השריר הלקוי יכולה להראות גדולה\קטנה מהעין השנייה. ב-80% מהמקרים רק עין אחת לקויה, לרוב עין שמאל. בכל מקרה, יש מקרים שגם שתי העיניים לקויות, אך תמיד אחת מהן תהיה לקויה יותר מהשנייה. מבחינה קלינית, תסמונת דוויין מחולק לעיתים קרובות לשלושה סוגים, כל אחד עם הסימפטומים נלווים. שלושה מהעצבים המשתרעים מהמוח לשרירי עיניים, נקראים עצבי גולגולת, לשלוט בתנועות של העין על ידי העברת אותות חשמליים. סוג 1 יכולת מוגבלת להזיז את העין לכיוון האוזן, אך יכולת להזיזה לכיוון האף. הפתיחה של העין מתרחבת כאשר האדם מנסה להעביר את העין כלפי חוץ. כ-78 אחוזים מכלל מקרי DS הם סוג 1. סוג 2 יכולת המוגבלת לעבור פנימה לכיוון האף, אבל היכולת לנוע החוצה לכיוון האוזן. הפתיחה של העין מצטמצמת כאשר האדם מנסה להעביר את העין כלפי פנים. כ -7 אחוזים מכלל מקרי DS הם מסוג 2. סוג 3 עין הפגועה, או בעיניים, יש יכולת מוגבלת לעבור שני פנימה לכיוון האף והחוצה לכיוון האוזניים. פתיחת העין מצטמצמת כאשר האדם מסתכל פנימה לכיוון האף. כ -15 אחוזים מכלל מקרי DS הם סוג 3. כל אחד משלושת הסוגים הללו יכול להיות מסווג נוסף לשלוש תת-קבוצות, תלוי איפה העיניים הן כאשר הפרט נראה (המבט הראשוני) ישר: תת-קבוצה A: עין המושפעת מופנה פנימה לכיוון האף (esotropia). תת-הקבוצה B: עין המושפעת מופעלת כלפי חוץ לכיוון האוזן (exotropia). תת-קבוצה C: העיניים נמצאות בעמדה ישרה, העיקרית. התסמונת אובחנה לראשונה בידי ג'ייקוב סטילינג בשנת 1887 ולאחר מכן בידי סיגמונד טורק בשנת 1896, אך התסמונת נקראת על שם אלכסנדר דוויין אשר פירט יותר על המחלה בשנת 1905. Duane's Retraction Syndrome or DR syndrome Congenital retraction syndrome and Stilling-Turk-Duane Syndrome. Retraction Syndrome כפל ראייה כאב צוואר כאבי ראש קושי לראות דברים בצד של העין המושפעת כאבי עיניים בעת ראייה, ובמהלך היום גוף האדם עין אנושית תנועות עיניים מדיה וקבצים בנושא תסמונת דוויין בוויקישיתוף